ອາຟຣິກາຕາເວັນຕົກ ດິ້ນຮົນຢ່າງໜັກ ເພື່ອຕໍ່ສູ້ ກັບການລະບາດຂອງ ເຊື້ອໄວຣັສ ອີໂບລາ (ວີດີໂອ)
ອົງການອະນາໄມໂລກ ກ່າວວ່າ ຈຳນວນຜູ້ເສຍຊີວິດ ຈາກເຊື້ອໄວຣັສ ອີໂບລາ ໃນ 4 ປະເທດໃນອາຟຣິກາຕາເວັນຕົກ ແມ່ນເກືອບຮອດ 1 ພັນຄົນແລ້ວ.
ປະທານາທິບໍດີໄລບີເຣຍ ໄດ້ໃຫ້ຄວາມໝັ້ນໃຈອີກໃໝ່ ແກ່ ບັນດາພະນັກງານຮັກສາສຸຂະພາບຂອງປະເທດວ່າ ຊັບພະ ຍາກອນເພີ້ມຕື່ມສຳລັບການຕໍ່ສູ້ກັບເຊື້ອໄວຣັສອີໂບລາ ກຳ ລັງມາຮອດ ທ່ານນາງ Ellen Johnson Sirleaf ໄດ້ພົບປະກັບບັນດາພະ ນັກງານຮັກສາສຸຂະພາບໃນວັນເສົາວານນີ້ ທີ່ນະຄອນຫຼວງ Monrovia ພວກພະນັກງານດັ່ງກ່າວໄດ້ຂໍຂຶ້ນເງິນເດືອນເພີ້ມ ແລະສະພາບການໃນການເຮັດວຽກເຮັດການທີ່ດີຂຶ້ນກ່ວາເກົ່າ ປະທານາທິບໍດີ ໄດ້ໃຫ້ຄຳໝັ້ນສັນຍາຈະໃຫ້ຄຳຕອບຢ່າງໄວກ່ຽວກັບການຮ້ອງຂໍຂຶ້ນເງິນ ເດືອນນັ້ນ ແຕ່ຂໍຮ້ອງໃຫ້ພວກເຂົາເຈົ້າມີຄວາມອົດທົນກ່ຽວກັບຄຳຮຽກຮ້ອງອື່ນໆ ຮວມທັງ ຂໍລົດໂຮງໝໍຕື່ມຂຶ້ນອີກນັ້ນ ປະເທດໄລບີເຣຍ ກີນີ ແລະ Sierra Lione ລວມກັນແລ້ວ ແມ່ນໄດ້ເສຍປະຊາຊົນໄປ ເກືອບ 1 ພັນຄົນແລ້ວ ຍ້ອນການລະບາດຂອງເຊື້ອໄວຣັສອີໂບລາ ກີນີ ໄດ້ປະກາດ ໃນວັນເສົາວານນີ້ວ່າ ຕົນໄດ້ອັດຊາຍແດນຕິດກັບ ໄລບີເຣຍ ແລະ Sierra Leone ຄົນນຶ່ງໃນຈຳນວນພວກທີ່ເສຍຊີວິດໄປ ຫວ່າງໄວໆຜ່ານມານີ້ ແມ່ນແມ່ຊີຊາວ Congo ທີ່ຕິດເຊື້ອອີໂບລາ ໃນຂະນະທີ່ເຮັດວຽກກັບພວກເຜີຍແຜ່ສາສະໜາກາໂຕລິກຈາກສະ ເປນ ໃນໄລບີເຣຍ ໄດ້ມີປະຊາຊົນຕື່ມອີກ ຢ່າງນ້ອຍ 2 ຄົນເສຍຊີວິດ ຍ້ອນເຊື້ອໄວຣັສອີໂບລາ ຢູ່ໄນຈີເຣຍ ທີ່ໄດ້ຮ່ວມກັບອີກ 3 ປະເທດທີ່ຖືກກະທົບຄືກັນນັ້ນ ປະກາດສະພາວະສຸກເສີນ ເພື່ອອະນຸ ມັດທຶນຕື່ມອີກ ສຳຫລັບແກ້ໄຂວິກິດການດັ່ງກ່າວ ການລະບາດຂອງເຊື້ອໄວຣັສອີໂບລາໃນປັດຈຸບັນ ໃນອາຟຣິກາຕາເວັນຕົກ ແມ່ນກຳລັງ ຈະແຜ່ລະບາດໄປໃສ່ຜູ້ຄົນ ຫຼາຍກວ່າຈຳນວນພວກທີ່ໄດ້ຮັບເຄາະຈາກການຕິດເຊື້ອໄວ ຣັສນີ້ ໃນການລະບາດຄັ້ງກ່ອນໆທັງໝົດຮວມເຂົ້າກັນ ພະຍາດດັ່ງກ່າວນີ້ປິ່ນປົວບໍ່ໄດ້ ແລະກໍຍັງບໍ່ມີຢາວັກຊິນປ້ອງກັນໃດໆ